**Vyhodnotenie plánu činnosti koordinátora primárnej prevencie v školskom roku 2022/2023**

Plán činnosti vychádzal z dokumentov :

* Sprievodca školským rokom 2022/2023
* Smernice, nariadenia, pokyny a odporúčania MŠ SR
* Zákon č. 36/2005 Z. z. o rodine a o zmene a doplnení niektorých zákonov v znení neskorších predpisov, zákon č. 305/2005 Z. z. o sociálnoprávnej ochrane detí a o sociálnej kuratele a o zmene a doplnení niektorých zákonov v znení neskorších predpisov
* Smernica č. 36/2018 k prevencii a riešeniu šikanovania detí a žiakov v školách a školských zariadeniach
* Národný program boja proti obchodovaniu s ľuďmi na roky 2019 –2023
* Informačné centrum na boj proti obchodovaniu s ľuďmi a prevenciu kriminality

# Národný program boja proti drogám

* Národný program prevencie HIV/AIDS

# Školský vzdelávací program (ISCED 1, ISCED 2)

# Listina ľudských práv a Dohovor o právach dieťaťa

* §7 zákona č. 69/2018 Z. z. o kybernetickej bezpečnosti, ktorým sa definuje Národná stratégia kybernetickej bezpečnosti na roky 2021 – 2025
* Národný akčný plán v prevencii obezity na roky 2015 – 2025.
* Smernica č. 36/2018

 Činnosť koordinátora v škol. roku 2022/2023 bola zameraná na prevenciu rôznych patologických javov. Na poradách koordinátorov primárnej prevencie sme rozoberali rozličné problémy z oblasti závislostí, duševného zdravia mladých ľudí, extrémizmus, nebezpečné spoločenstvá, trendy mladých a pod. Koordinátori jednotlivých škôl si navzájom vymieňali skúsenosti, preberali sme problémy, s ktorými sme sa stretávali na školách. Počas školského roku nám z CPPPaP posielali rôzne sprievodné materiály týkajúce sa aktuálnych tém .

V mesiaci október a november v školskom roku 2022/2023 nám prišli realizovať preventívny program KRAJSKÉ RIADITEĽSTVO POLICAJNÉHO ZBORU z Banskej Bystrice, oddelenie komunikácie a prevencie pre celý II. stupeň. Venovali sa témam ako šikanovanie, kyberšikanovanie a trestnoprávna zodpovednosť.
Prednášky prebiehali interaktívnym spôsobom, kde sa žiaci zapájali do debaty a vyjadrovali svoje postrehy z reálneho života.

V mesiaci apríl som sa venovala preventívnej aktivite v triede 7. A, ktorá bola tematicky zameraná opäť na kyberšikanovanie a nebezpečenstvo zverejňovania osobných informácií na sociálnych sieťach. Aktivita začínala hravou formou a pokračovala diskusiou, kde sme si vymieňali skúsenosti v tejto oblasti.
V máji som spolupracovala s pani učiteľkou triednou 5. A triedy, kde sme sa dohodli na realizácii preventívneho programu zameraného na pozornosť. Taktiež sme potrebovali popracovať na disciplíne v triede, nakoľko bol problém, aby žiaci udržiavali pozornosť na vyučovacích hodinách. Hravým aktivitám zameraným na pozornosť sme venovali dokopy dve vyučovacie hodiny ,boli to hry ako Kamufláž, Rodina Veselých, Citróny a pomaranče a iné, prostredníctvom ktorých si žiaci trénovali pozornosť, museli zapájať zmysly auditívne, vizuálne a kineticky, aby zachytili informácie.

Taktiež v mesiaci máj bol realizovaný preventívny program pre druhý stupeň, ktorý organizovala naša výchovná poradkyňa Mgr. Jurgová. Mali sme besedu s pánom Paľuchom z DD Tŕnie, skúseným bývalým policajtom, ktorý prišiel obohatiť  žiakov siedmeho, ôsmeho a deviateho ročníka o svoje skúsenosti. Témou bola všeobecne trestnoprávna zodpovednosť mladistvých, jedná sa  o pomerne vážnu tematiku a je dôležité si ju pripomínať, rozoberať či diskutovať o nej. Spolu sme sa venovali rôznym problematikám ako trestný čin krádeže, ktorý býva najčastejší,  trestný čin sexuálneho zneužívania detí, trestný čin ublíženia na zdraví  a taktiež trestný čin súvisiaci s užívaním, prechovávaním drog a obchodovaním  s drogami. Naši  starší žiaci  sú vo veku, kedy sa ich to už týka a prichádzajú do kontaktu s týmito vecami osobne či sprostredkovane. Pán Paľuch  sa so „zákonom“ v rukách  snažil čo najhlbšie načrieť do každej z tých tém a pútavo rozprával prípady z praxe, o ktoré sa žiaci najviac zaujímali. Pán triedny učiteľ Mgr. Štefík 5.B triedy sa dohodol s p. Mgr. Almášim z CPPaP, ktorý prišiel koncom júna triede rozprávať o kyberšikanovaní. Ako koordinátor primárnej prevencie som aktualizovala nástenku primárnej prevencie a priebežne som dopĺňala aktuálne témy. Snáď tento školský rok bol z preventívneho hľadiska pre žiakov prínosný a niečo si z toho odniesli.

04.07.2023 Mgr. Barbora Soroková

 koordinátor prevencie